ayamun cyber-tasYunt n tsekla n TmaziYt
ayamun
cyberrevue
de lttérature berbère
Numéro
24 Mai
2006
55 pages
3°) _ Une interview
inédite: entretien
avec Tahar Ouseddik par Mohand Ait-Ighil
4°)_Le texte rare ( extrait de
« Articles de dialectologie
berbère » par ANDRE BASSET :
Sur la toponymie berbère et spécialement sur la
toponymie chaouia des Ait Frah' (Département
de Constantine)
7°)_Adresse de messagerie électronique
Numéro 24 Mai 2006
Police Gentium
Tuɤalin n
uqcic ijaḥen
sYur Kamal Bouamara
Akken netteg deg tfelwa[1]-nni
n zik sut krad n wudmawen, reqqmeɤ-d da, i ucrah-inu yezgan deg wul, tisirit-nni
i aɤ-d-yewwi Sidna Ɛisa deg yiwet n teqsiṭ. Tahregt[2]
i iyi-d-yettarran rruḥ d tayuga ; imi tt-ğğiɤ tefruri ur teddukkel, ɤurwet
ad tɤilem ttnadiɤ ad d-ssekneɤ yella kra n urebbit i d-yekkan nnig-i, neɤ yella
win-nniḍen i d-rriɤ ddaw-aw.
Imil, ma yessuter-d seg-i yimeɤri kra n nniya, yezmer ad iqelleb
fell-as, ma yufa-tt, deg teklut[3]-inu. Din, ad iyi-d-yaf, nekki, am yimweddi deg yiwet n tesga n tfelwit,
dduriɤ tili n uqcic ijaḥen ; ad iyi-d-yaf uɤaleɤ ɤef tgecrar, am netta,
ttecmumuḥeɤ, maca udem-iw yeččur d imeṭṭi.
Aqcic Ijaḥen
Asmi tfukk lɤiba-nni ɤezzifen, aqcic ijaḥen yeɛya deg
tirga ur t-nessufuɤ sani, yeɛya deg yiman-is. Deg tlemmast n ẓẓelṭ ideg yella,
yemmekti-d udem n baba-s ; yemmekti-d taxxamt-nni ur nelli d tadeyqant
anda akken d-tkennu ɤur-s yemma-s nnig n wusu ; tibḥirt-nni yeččuren d
aman n leḥlu seg wanda iḥemmel ad yeffel – acku
ur tettwaferreg ara ; gma-s ameqqran, amecḥaḥ-nni, ur iḥemmel ara maḍi, maca
mazal ijmeɛ-as amur-ines deg wayla – rnu, ɤas akken
dayen ijaḥ, ur izmir ara ad t-iserref. Mi d-yemmekta akk aya, aqcic inna i
yiman-is : « Ur ufiɤ ara sseɛd … ur ssineɤ ara
ad ssiɤezfeɤ, nnig n waya, jjiḥ-nni ɤef ttnadiɤ imi ur ufiɤ ara sseɛd. »
– Ah ! i imeyyez uqcic ɤef baba-s, ammer yumin mmuteɤ, ɤas akken
yenɤa-t wurrif fell-i, ɤas akken ccḍeɤ tili ahat ad yecreh mi ara iyi-d-iẓer !
Ah ! i wasmi ara d-uɤaleɤ ɤur-s am yigellil, tanyirt deg lqaɛɛa yuli-tt yiɤed,
wissen d acu ara xedmeɤ ticki ara iyi-d-yessenker s ufus-is, ad
iyi-d-yini : « Kcem s axxam, a mmi … » ?
Dɤa
aqcic, s wannuz, yuɤ abrid-is.
Mi ibded ɤef tewrirt, iwala ssquf n yixxamen
sduxxunen. Iḍ, yeɤli-d ya ; maca yegguni tiliwin n yiḍ iwakken ad d-rrent
cwiṭ talaba i lḥif ideg yella. Γef lbeɛd, tesla i taɤect
n baba-s : tigecrar-is fecclent. Yeɤli, yeffer udem-is gar yiffasen-is,
acku yessetḥa seg leḥya-ines – ɤas akken yeẓra
ilul-d d mmi-s n leḥlal. Yenɤa-t-id laẓ ; anagar kra n yiɛeqqayen n ubelluḍ
aẓidan, yerra d učči-ines am win tetten yilfan ɤef yuɤal d ameksa, i
as-d-yeggran deg yiwen n uḍfas n ubalṭun-ines yehban merra. Iwala ssewjaden-d
imensi. Iferreẓ yemma-s, d tamezwarut, tleḥḥu ɤef uderbuẓ. Yuder-d tawrirt-nni
s tazzla, ur yesbir ara ; yekcem ɤer ufrag , aqjun-is ur t-neɛqil,
yesseglaf-d fell-as. Ira ad yemmeslay d waklan-nni, maca ur gin ara deg-s
laman ; dɤa wexxren, ğğan-as abrid ; ruḥen sawlen-d i bab n
uxxam : hatayen !
Mebla ccek, yettaraju ya ameɤrur-nni imi t-yeɛqel dindin. Yeldi iɤallen-is ;
aqcic yeqqel ɤef tgecrar zdat-s ; yeffer tanyirt-is s ufus-is azelmaḍ ;
yerfed afus-ines ayeffus, yessuter deg-s smaḥ s usuɤu :
– A baba ! A baba, ccḍeɤ ɤef
Bab n yigenwan, rniɤ ccḍeɤ fell-ak, ur uklaleɤ ara ahat ad iyi-d-tessiwleḍ ;
maca, ɤas ula am yiwen seg yixdimen-ik, aneggaru deg-sen, eğğ-iyi ad idireɤ deg
kra n tesga n uxxam-nneɤ …
Ababat n uqcic yessenker-it-id, yegr-as iɤallen :
– A mmi ! ad yeg Rebbi ass i k-id-yerran ɤur-i d aseɛdi ! S
lferḥ-nni yakk d-yeffalen seg wul-ines, dɤa yeṭṭerḍeq d imeṭṭi. Irfed-d
aqerruy-is nnig n twenza n mmi-s, yessuden-itt ; yezzi ɤer yixdimen-is,
yenna-yasen :
–
Awit-d talaba yifen tiyaḍ. Selset-as timeddasin i yiḍarren-is,
gret-as deg uḍad-is taxatemt ɤlayen. Nadit-d deg udaynin aɛejmi yerwan, zlut-t.
Nawlet-d imensi n lferḥ, acku aqcic i ɤileɤ yemmut, ziɤ yedder.
Akken yeffeɤ lexber ya, yuɤ-d akk medden, yuzzel –
ur yebɤi ara ad yeğğ yiwen-niḍen ad as-yini :
–
A yemma-s, aqcic-nni iɤef nettru, yuɤal-aneɤ-d.
Lferḥ-nni n at uxxam merra, i d-yulin am ccna n udekker n lexwan, yessneɤna
dadda-s. D baba-s kan i t-id-iɛerḍen armi qqimen lwaḥid ɤer yiwet n ṭṭabla ;
yesseɤleb fell-as rnu yerra fell-as tamara, degmi i ten-tecrek tbaqit. Anyir
yekres, netta yeqqim iman-is gar yimeɛraḍen, acku ula d aneggaru deg
yixdimen-nni yettwaɛreḍ. Wi ijfufren, ad d-ires ! Ḥeqqa, acuɤer mačči i
netta, werğin neffiɤ i ubrid, iwumi ara ɛellqen cciɛa ? Netta, ttif lewqam
tayri. Ilmend n leqder-nni i iquder akken gma-s, yeqbel ad yeḥder i
yimensi-nni, acku yezmer, ula d netta seg tama-s, ad as-yerḍel yiwen n yiḍ n
lferḥ.
Seg tama-niḍen, baba-s d yemma-s fkan-as awal iwakken ad zzmen aqcic-nni
ijaḥen azekka-nni, am wakken i d-yettheyyi iman-is, netta s timmad-is, ad
t-yezzem alamma d ulamek.
Tiftilin sduxxunent ɤer
yigenni. Imensi dayen ifukk. Iqeddacen-nni berzen kra yellan. Deg yiḍ, akka
imir-a, ula d yiwen ur d-yerri nnefs. At uxxam yeɛyan ɛnan iḍes wa deffir wa.
Maca, ɤas akken, nekki ḥsiɤ s yiwen n uqcic – gma-s amaẓuẓ – yellan deg texxamt
i d-yezgan ɤer tama n tin n umjaḥ. Kra yekka yiḍ armi d tafrara, aqcic yettnadi
iḍes ur t-yufi.
Tuzzmiwin n ubabat
A Rebbi, ass-a, teḍra
did-i am uqcic-nni ijaḥen yeqqlen ɤef tgecrar, udem-iw yeččur d imeṭṭi. Ma
yella mmektiɤ-d rniɤ uriɤ-d, da, tisirit-inek ilezmen, ihi d timeẓriwt ay ẓriɤ
anwa i d aqcic-inek yettwaɤurren, ttwaliɤ deg-s iman-iw ; selleɤ deg
yiman-iw tikwal, rnu ttɛawadeɤ-d deg wul-iw i yimeslayen-is d-yettalin seg lqaɛ
n lemcaq-is, s usuɤu :
– Acḥal n yimekriyen
(iqettalen) i yesɛa baba, ufan akk aɤrum ɤur-s s tuget, ma d nekki yenɤa-yi laẓ !
Ssugneɤ-d lxiq n
ubabat, seg ddefq n leḥmala yecban tin, ul-iw ifessi-d. Ssugneɤ-d daɤen aɤilif yezwaren amezwaru ; ah ! nessugen-d
ayen i aɤ-yehwan. Umneɤ s wanect-a : d nekki iwumi yedduqus wul ticki ara
beddeɤ ɤef tiɤilt ad ttwaliɤ iqermuden izeggaɤen n uxxam iɤef nnejlaɤ. Ḥeqqa, d
acu la ttrajuɤ iwakken ad azzleɤ ɤer Uxxam, iwakken ad kecmeɤ ?
Ttrajun-iyi. Ttwaliɤ ya aɛejmi-nni yerwan d-ssawjaden …
Ḥebset ! Ur d-srusut ara imensi s lɛejlan !
Ttxemmimeɤ fell-ak, ay amjaḥ ; ḥeqqa, ini-d qbel, d acu i ak-yenna baba-k,
azekka-nni, deffir yimensi n temlilit ? Ah !ɤas akken mmi-k amenzu
yestewtiw-ak-d, a wi izemren ad isell i taɤect-ik, gar yimeslayen-is, a
baba !
–
Acuɤer i trewleḍ fell-i, a mmi ?
–
Rewleɤ fell-ak, d tidet ? Anida ddiɤ ufiɤ-k, a baba.
Werğin ttuɤ-k, zgiɤ ḥemmleɤ-k.
– Ur sfiččiw ara. Γur-i axxam i k-iḥebsen.
Suliɤ-t-id i kečč. Iwakken ad yaf yiman-ik anda ara yeddari, anda ara yaf axeddim
d liḥala n lɛali. Tisutwin xeddment. I kečč a mmi, a win ara iyi-iwerten, ayɤer
i trewleḍ fell-i ?
–
Acku Axxam-nni iḥbes-iyi. Axxam, mačči d kečči, a baba.
– D nekki i t-yebnan, i kečči.
– Ahh ! ur iyi-d-tenniḍ ara akka … maca i
dadda. Kečči tebniḍ Axxam d wayen ur nelli d Axxam. Axxam d wiyiḍ i t-id-yessulin,
ẓriɤ, ɤef yisem-ik ; maca d wiyiḍ i t-id-yessulin, mačči d kečči.
– Amdan, yesri ssqef iwakken ad yesdarri aqerruy-is ddaw-as, a win tenɤa
temɤer ! Tɤileḍ tzemreḍ ad tegneḍ i waḍu ?
–
Yelzem akk wanect-a n temɤer ? Llan yiẓawaliyen kter-iw i
tt-ixeddmen.
–
Wid-nni d iẓawaliyen. Kečči, d aẓawali ur telliḍ. Yiwen ur
yezmir ad yenker ayla-s. Giɤ-k d amessaɛu gar-asen.
–
D ayen s wacu i teḥsiḍ a baba, asmi akken i ruḥeɤ, gliɤ s
wayen iwumi zemreɤ deg ssɛaya-w. D acu iyi-inaben deg tid iwumi ur zmireɤ ad
tent-awiɤ did-i ?
–
Ihi ttrika i tewwiḍ, tserrfeḍ-tt merra, am umehbul ?
–
Serrfeɤ ureɤ-inek s tedfiyin[4], lemɛani-inek s tirga, tidgelt-inu s tmedyezt, tezmek-inu s ccdahi.
–
Γef wakka i nɛettaben imawlan-ik ineɛmaren, zerɛen deg-k anect-a n yiseɤ ?
–
Iwakken ad reqqeɤ s teftilt yifen akk tiyaḍ, wissen ahat s
tfafayt tamaynut i reqqeɤ.
–
Mmekti-d taftilt yesfan, tin iɛac Musa ɤef ṭṭarma tuɤrist :
tceɛɛel ur tesruruy.
–
Tɛedda fell-i Nniyya yesruɤun.
–
Tin i riɤ ad ak-slemdeɤ tgellu-d s waman semmḍen. D acu i k-id-yeggran
seg yimir, ay ameɤrur-a ?
_
D aktay n tedfiyin-nni.
_
Yakk d leɛra-nni i tent-id-yeṭṭafaren.
_
Deg leɛra-nni, ḥulfaɤ s yiman-iw ɤer tama-inek a baba.
_
Ihi armi tenḥafeḍ s wamek i d-terziḍ ɤur-i ?
–
Ur ḥsiɤ, ur ḥsiɤ ara. Alarmi iyi-iskew uɤurar n tneẓruft i
yerna fad deg wul-iw.
– D lḥif-inek
i ak-imlan d acu swant ssɛaya-inek ?
– Ala,
mačči d aya ! Ur iyi-d-tesliḍ ara, a baba ? Ul-iw, seg d-yeffeɤ kra yellan,
teččur-it leḥmala. S wayen i swant merra ssɛaya-inu i d-uğğweɤ tafafayt.
_
Ihi temlaleḍ d sseɛd-ik mi tbeɛdeḍ fell-i ?
_
Ur ḥulfaɤ ara beɛdeɤ fell-ak.
_
Ihi d acu k-id-yerran ? Hder.
_
Ur ḥsiɤ ara. Ahat d feccal.
_
D feccal, a mmi ! Amek, mačči d leḥmala ?
–
Ahat daɤen d lqella n tasa d waṭṭan …
Seg wacḥal aya tura, lqella n tgella tesfcel-iyi, acku ttqewwiteɤ tarwiḥt-iw s
wayen i d-tettak lexla : ibẓaẓ d tamemt. D yir tamɛict am tin iyi-yesneɤsen
seg tezmert-iw. Ikcem-iyi layas, seg wass ɤer wass, deg yir tudert ; d ayen
i yesnernan, deg tzawara, tafafayt-nni deg wul-iw. Deg yiḍ mi ara iyi-d-iqreḥ
usemmiḍ, ttmektiɤ-d axxam n baba d wusu-inu yeččuren d taduli ; mi ara llaẓeɤ
daɤen, ttmektiɤ-d tuget-nni n wučči seg tetteɤ alamma rwiɤ deg uxxam n baba. Mi
d-mmektiɤ, d ayen kkaweɤ ; iwakken ad sebreɤ nnig n waya, ufiɤ deg
yiman-iw xussent-iyi tissas d tezmert, imil …
–
Ihi aɛejmi-nni n leɛca tufiḍ-t bnin ?
Aqcic ijaḥen yeṭṭerḍeq s yimeṭṭi d nnehq, udem-is inul agnes.
– A baba ! a baba ! Tebnen-nni n ubelluḍ (n lexla) aḥlawan
mazal teqqim-d deg yumi-w, ɤas akken. Ur yelli kra-niḍen ara tt-yekksen.
–
Ay ameɤbun-iw ! (i as-yenna baba-s mi t-id-yessenker) qerḥeɤ-k
ahat s umeslay. D dadda-k i yebɤan akka ; da, d netta i yettrayin. D netta
i yesɤelben fell-i armi i k-nniɤ : « Wi yeffɤen i uxxam, talwit ur
tt-yettaf ! » Maca, ḥess-iyi-d : d nekki k-id-imeslen, ihi ayen
yellan deg-k ẓriɤ-t. Ẓriɤ d acu i k-yessufɤen ɤef yiberdan ; ttrajuɤ-k-id ɤer
taggara. Din ay lliɤ … ammer iyi-d-tessawleḍ.
_
Ihi tilli k-id-mlaleɤ mebla ma qqleɤ-d, a baba ?
–
D ayen yelhan i txedmeḍ mi d-tuɤaleḍ, segmi twalaḍ tuqa deg-k tezmert.
Ruḥ tura, kcem ɤer texxamt i k-id-heggan. Icaḍ, ass-a, sgunef. Azekka, tzemreḍ
ad temmeslayeḍ d dadda-k.
Tuzzmiwin n Gma-s ameqqran
Aqcic ijaḥen yezwar dadda-s ɤer
umeslay ; yebɤa ad t-id-yerr d aksar.
– Ur nettemcabi ara nekk did-k, a dadda, i as-yenna. Ur neɛdil ara, a gma.
_
D kečči d ssebba, i as-yerra gma-s ameqqran.
_
Acuɤer d nekki ?
– Acku nekki aql-in deg ubrid ; kra yeffɤen i ubrid, tɛum deg-s temɤer.
_
Ihi ur zmireɤ ad d-ifrireɤ ala s leɛyub ?
–
Ala ara k-id-yerren ɤur-s iwumi ara tsemmiḍ iseɤ, ayen i
d-yeggran senɤes seg-s.
–
D anegzum-a ay uggadeɤ. Ayen daɤen ara tesnegreḍ akken yusa-s
sɤur Baba-tneɤ.
– Ala ! Mačči d asenger : d asenɤes, i ak-nniɤ.
–
Sliɤ-ak-in. Maca akka daɤen ay uɤaleɤ sneɤseɤ seg yisɤan-iw.
–
Γef waya i ten-id-tufiḍ tura. Ilaq ad ciḍen deg-k ! Fhem-iyi-d mliḥ :
mačči d asenɤes i d-sutreɤ deg-k, d acayaḍ n Nniya, iwakken iɛeqqayen yeggten
rnu jfufren deg uksum-ik d rruḥ-ik ad ddakklen am yiwen ; iwakken kra n
yir yellan deg-k ad yessuṭeḍ ayen yelhan ; akken, kra yelhan deg-k ad
yeknu i …
–
Ihi, d acayaḍ n Nniya-nni ay ttnadiɤ, ay ufiɤ deg Tneẓruft
(rnu ahat ur ixulef ara aṭas ayen ɤef iyi-d-tettmeslayeḍ).
–
Ma tebɤiḍ tidet, ad ak-id-iniɤ : nekki, bɤiɤ ad sɤelbeɤ
fell-ak.
–
Baba-tneɤ ur iyi-id-ittmeslay ara, am kečči, s ẓẓur.
–
Ẓriɤ d acu i ak-yenna Baba-tneɤ. Ur iban wayra, ur d-ittferrih
ara awal, tura. Dɤa, akken i ak-yehwa senṭeq-it-d. Maca nekki ssneɤ tidmi-ines ɤur
yixdimen-is ; ala nekki d-yeqqimen d ṭṭamen. Wi ibɤan ad ifhem Baba-tneɤ,
ilaq ad iyi-d-isell.
–
Selleɤ-as mliḥ mebla (ma sliɤ-ak i) kečči.
–
Akka i tɤileḍ ! Ẓriɤ, ur tfehmeḍ ara akken ilaq. Ur
ggiten ara yiberdan yessufuɤen ɤer wawal n Baba-tneɤ iwakken ad as-nsell. Yiwen
n ubrid kan i yellan iwakken ad t-nḥemmel, iwakken ad nili lwaḥid deg wul-is.
_
Deg uxxam-is.
–
Γer din i tettawi leḥmala-nni ; tettwaliḍ tura mi d-tuɤaleḍ.
In-iyi-d tura, d acu k-yeğğan trewleḍ ?
–
Ur ḥulfaɤ ara s Uxxam d ameɤrad[5]. Nekki yakan ur ufiɤ ara iman-iw d ummid deg win i tebɤam ad iliɤ.
Ssugneɤ-d, nnig lebɤi-w, idelsan-niḍen, timura-niḍen, iberdan yellan yakan i
tazzla yakk d wid ur d-nelli ara ɛad. Ḥulfaɤ deg yiman-iw am umdan yebɤan ad
iruḥ. Dɤa, ruḥeɤ.
–
Xemmem akka cwiṭ, amek ara teḍru did-neɤ ammer xdimeɤ am
kečči, rewleɤ ğğiɤ Axxam n Baba-tneɤ. Tilli ur d-tufiḍ i d-ğğan yixdimen d
yimakaren seg wayla-nneɤ.
–
D acu iyi-inaben deg wayla-nneɤ, degmi i lhiɤ d ssɛaya-niḍen …
–
Tcaḍ temɤer deg-k. Teffɤeḍ i Ubrid, a gma. Anwa axrib seg
d-yeffeɤ umdan, tura ad tɛelmeḍ ma yella werɛad teẓriḍ. S yiɤil i d-yeffeɤ ;
iɤelli-d am teɛkemt seg taẓeyt, kra n tikkelt deg ara t-yeğğ Yiman ur
t-id-ireffed ara d asawen. Ur t-lemmed ara seg wiyaḍ : iɛeqqayen-nni
yemsezwaren, wid-nni i k-id-igan d amdan, ttrajun kan ala kra deg lebɤi-k neɤ
kra deg feccal deg-k, iwakken ad mceyyaren am yibawen ɤef lluḥ … Maca ayen ur tettissineḍ ara deg ddunit-ik, d teɤzi-nni n leɛmer
ilaqen i umdan iwakken yessuli-d amdan. Tura, mi d-yufrar Yiwen, ilaq-aɤ ad t-neḥrez !
« Ṭṭef mliḥ ayen yellan deg yifassen-ik, i as-yenna Yiman i Uneglus
n Teklizt, yerna yenna-yas : Iwakken ur ak-yettaddam yiwen taɛessabt-inek. »
Ayen tesɛiḍ, d taɛessabt-nni yakk d tgelda-nni swayes tḥekmeḍ medden d
yiman-ik. Taɛessabt-nni yettɛassa-tt-id umakar ; anda telliḍ, yella ;
itezzi-yak, itezzi deg-k. Ṭṭef mliḥ, a gma ! Ṭṭef mliḥ.
– Seg zik i serrḥeɤ i
ufus-iw, ur zemmreɤ ara ad t-kemseɤ ɤef wayla-w akka d asawen.
–
Tzemreḍ : tzemreḍ ; ad ak-ɛiwneɤ. Ɛusseɤ ɤef wayla-k
asmi akken ulac-ik.
–
Rnu awal-nni n Yiman ssneɤ-t, ur t-id-tenniḍ ara armi ifukk.
– D tidet, akka i yettkemmil : « Win yufraren, ad t-rreɤ d
tagejdit deg Lḥaran Bab-inu, werğin ad yeqqel ad yeffeɤ. »
– « Werğin ad yeqqel ad yeffeɤ. » Hatan wayen iyi-issagden.
_
I ma yella i sseɛd-is ?
_
Sliɤ-ak-in, ahh ! Maca lliɤ yakan deg Lḥara-nni …
–
Ihi tɤelṭeḍ mi teffɤeḍ seg-s, degmi i tebɤiḍ ad tkecmeḍ ɤur-s.
_
Ẓriɤ ; ẓriɤ. Aql-in uɤaleɤ-d, d ayen illan.
–
Anta ttrika i tzemreḍ ad tnadiḍ anda-niḍen, ur teṭṭuqet ara da ?
Neɤ, akken-niḍen, da kan i llant ttrikat-inek.
–
Ẓriɤ tejmeɛḍ-iyi-tent.
–
Tid werɛad tesserfeḍ. Bɤiɤ ad ak-iniɤ amur-nni i aɤ-izdin
akken : akal.
_
Ihi ur iyi-d-isaḥ wayra, nekki ?
–
Tesɛiḍ amur-nni n ttrika ara yefk baba, ma werɛad yendim.
–
D win kan ay sriɤ ; anagar aya i qebleɤ ad t-sɛuɤ.
–
A win tenɤa temɤer ! Ur ak-yettcawar yiwen. Awal-a ad
yeqqim gar-aneɤ kan : amur-nni deg-s ẓẓher ; nekki ad ak-wessiɤ,
wexxer fell-as. D amur-nni i k-yessufɤen i ubrid, d ttrikat-nni i tesruḥeḍ s
lemɤawla.
–
Tiyaḍ ur zmireɤ ara ad gluɤ yes-sent.
–
Degmi i tent-id-tufiḍ llant. Icaḍ wawal ass-a. Kcem deg leɛnaya
n uxxam.
_
D ayen ilhan, ɛyiɤ yakan.
–
Ihi d aseɛdi ɛeyyu-inek ! Ṭṭes tura. Azekka, ad ak-id-temmeslay
yemma-tneɤ.
Tayemmat
Γef wayen i d-yenna dadda-k, werɛad
tecɛifeḍ, ay amjaḥ. Serreḥ i wul-ik ad d-yehder tura. Tecfiḍ amek tettḥulfuḍ s ḍrafa-nni
n yemma-k ticki ara k-teslafay akken s ufus-is yesseknawen iri-inek
amnafeq ; tecfiḍ mi ara tegneḍ akken d amnasef ɤer yiḍarren-is, mi ara
teffreḍ akken tanyirt-ik deg yirebbi-s ?
_
Acuɤer iyi-teğğiḍ akk annect-a ?
Imi
s yimeṭṭi kan i d-terriḍ awal :
–
Ayɤer i tettruḍ tura, a mmi ? Tuɤaleḍ-iyi-d. Asmi i
k-ttrajuɤ akken i d-mmaren akk yimeṭṭawen-iw fell-ak.
_
Mazal tettrajuḍ-iyi ?
–
Zgiɤ d usirem. Yal iḍ fell-as ad ṭṭseɤ, ttxemmimeɤ, qqareɤ-as :
« Wissen, ma yella ad yissin ad d-yeldi tawwurt, ma yerza-d iḍ-a ?
Ttnadiɤ ɤef yiḍes ur t-ttafeɤ. Yal tufat, fell-as ad d-akiɤ akk ya, ttxemmimeɤ,
qqareɤ-as : « Mačči ass-a ar d-yuɤal ? » Deɛɛuɤ rennuɤ.
Deɛɛuɤ yal ass armi d ass-nni iɤef d-uɤaleḍ.
_
D ddɛawi-inem iyi-d-ijebren.
_
Ur skeɛrir ara fell-i, a mmi.
–
Aql-iyi-n uɤaleɤ-d ɤur-m s wannuz, a yemma. Wali amek i
d-serseɤ tanyirt-iw ddaw wul-im ! Ula yiwet seg tedmiwin-iw n yiḍelli ur
teddir ass-a ɤur-i. Tura, mi lliɤ zdat-m, ur fhimeɤ ara mliḥ acuɤer i nnejlaɤ ɤef
Uxxam.
_
Ur tettuɤaleḍ ara ad truḥeḍ ?
_
Ur zemmreɤ ara ad ruḥeɤ.
_
D acu i k-yettawin akin ihi, ɤer berra ?
–
Ur bɤiɤ ara ad xemmeɤ ɤer waya, seg wass-a d asawen : d
ulac … d iman-iw.
_
Tɤilleḍ ihi ad tafeḍ sseɛd mi tbeɛdeḍ fell-aɤ ?
_
Mačči d sseɛd iɤef ttnadiɤ.
_
Γef wacu i tettnadiḍ ihi ?
_
Ttnadiɤ … anwa i d nekki ?
_
Ahh ! d mmi-s n yimawlan-is, d
gma-s gar wayetma-s.
–
Ur ttemcabiɤ ara ɤer wayetma. Anef i umeslay ɤef waya, aql-i-n
rziɤ-d.
– Ad nemmeslay ad nernu. Ur ttɤil ara xulfen-k wayetma-k.
–
D wa i d ccɤel-iw akka d asawen, ad wteɤ amek ara ken-id-cbuɤ.
_
Tettmeslayeḍ-d am win terẓa tmara.
–
Ulac ayen yessawnen am wayen iyi-issawḍen ad mxalafeɤ d at uxxam-nneɤ.
Amecwar-a, ɤer taggara, yesskew-iyi.
_
D tidet, teɤli-d fell-ak tewser.
_
Nḥafeɤ.
–
Ay ameɤbun-iw ! Ulac ccek, ahat ur tettafeḍ ara usu-inek
yessa yal iḍ, am wakken ur tettafeḍ ara tagida (ṭṭabla)-inek theyya yal tiremt
n wučči ?
–
Tetteɤ ayen ttafeɤ ; lḥasun s lfakya zegzawen neɤ s tin
yettwaɤen ay ttruẓeɤ laẓ.
_
Seg laẓ kan i tenḥafeḍ meqqar ?
–
Yella yiṭij n tmeddit n wass, asemmiḍ n wul n yiḍ, ijdi
yettcalin deg tniri, inujal iseg d-jerrḥen yiḍarren-iw … Kra ur iyi-d-iḥbis seg waya, maca (annect-a, ur t-nniɤ ara i dadda)
cerkeɤ, s tmara, ɤef …
_
Acuɤer teffreḍ fell-as ?
–
Llan yibabiten i iqerrḥen tafekka-w (lğetta)-iw, yettruẓun leqder-iw,
yectaqen tagella (lqut) i terwiḥt-iw … Dɤa, imiren
meyyzeɤ, nniɤ-as : « Ahh ! akka, s anida ddiɤ d acrik ? »
Deg targit walaɤ axxam-nneɤ, dɤa uɤaleɤ-d.
Amjaḥ
yessers tanyirt-is iwumi teslafay yemma-s s lwi.
– D acu ara txedmeḍ
tura ?
–
Nniɤ-am-t-id : ad wteɤ amek ara d-cbuɤ deg dadda, ad
letthuɤ d wayla-nneɤ, ad geɤ axxam am netta …
–
Ulac ccek tettxemmimeḍ ya ɤer yiwet, imi iyi-d-tenniḍ akka.
– Menwala deg-sent ad teččar ul-iw, imi d kemmi ara tt-id-ixtiren.
Eg-iyi akken tgiḍ i gma.
–
A wi yufan ad tt-id-xtireɤ akken i tt-yebɤa wul-inek.
–
Ulac aɤilif ! Ul-iw yextar ya. Sukkseɤ-d i temɤer-nni iyi-iwwin
akkin fell-awen. Ad aɤeɤ awal-im, xtir-d kan. Qqareɤ-am ad d-rreɤ aḍar, ad knuɤ.
Ad sseknuɤ daɤ ula d arraw-iw iwakken ad iyi-iffeɤ leɛtab ɤer tafat.
– Sel-d ; hat yella uqcic, akka imir-a, d wi ara d-telhuḍ.
–
D acu i triḍ ad d-tiniḍ ? Gef wanwa i d-tettmeslayeḍ ?
–
Gef gma-k amaẓuẓ ur nessaweḍ ara ɛad
mraw (10) n yiseggasen deg leɛmer-is asmi akken i truḥeḍ, win qrib akken ur teɛqileɤ
ara, rnu …
– Fakk awal-im, a yemma ; ɤef wacu i tettḥebbireḍ tura ?
–
Gef win ideg tzemreḍ ad yɛeqleḍ
iman-ik, acku yettak anzi ɤur-k asmi akken i tekkreḍ ad ruḥeḍ.
– Yettcabi
ɤur-i ?
– Yettcabi ɤer win telliḍ zik, fell-as ad tekkreḍ ad truḥeḍ, mačči
win n tura, werɛad.
– Ad iyi-icabi.
–
Ilaq ad ak-icabi, s lemɤawla. Hder-as, mebla ccekk, kečči ad in-isell,
ay amjaḥ. Ini-yas ayen tufiḍ deg ubrid dir-it ; ḥerz-it seg …
–
D acu i kem-issufɤen akka i leɛqel-im ɤef gma ? Ahat deg
ssmayem kan i nttemcabi …
– Ala ; ala, ayen ideg tettemcabim lqay nezzeh. Tura ttḥebbireɤ
fell-aɤ ugar n wayen ttḥebbireɤ ɤef win telliḍ akken ayen iɛeddan. Yeqqar
ddeqs, rnu ur iferren ara dima tiktabin yelhan.
– D aya kan ?
–
Ur yettili ara did-neɤ ugar n wayen yettili deg leɛzib.
– Ah ! D acu i ixeddem dinna ?
– Ala lxir ! Maca, mačči d at leɛzin i yettxalaḍ, d yir
imeksawen-nni ibeɛden fell-aɤ ; mačči d at tmurt-nneɤ. Yella yiwen xersum
i d-yettasen seg lbeɛd, yettawi-yas-d timɛayin.
– Ahh ! Ameksa-nni n yilfan.
–
Ih, tessneḍ-t ?... Gma-k, iwakken ad as-isell, yeṭṭafar-it,
yal iḍ, ɤer udaynin ; rnu ur d-ittnejmaɛ ara alamma d luhi n yimensi, tekkat-it
temqennent ɤef wučči, iceṭṭiden-is ttriḥen mačči d kra. Tuzzmiwin ur
t-id-ttarran-t ara s abrid ; s ẓẓur kan i d-yettarra aḍar. Yal tufat ɤer
tafrara, fell-as ad d-yenker kra n yiwen deg-neɤ, iɛennu ameksa-nni s tazzla,
mi ara d-yessufeɤ akken taqeḍɛit-is, iwakken ad t-isaɛef alamma d tawwurt.
–
I netta yeḥsa ur ilaq ad yeffeɤ ?
–
Ula d kečči daɤen teḥsiḍ ! Yiwen n wass ad iyi-irwel, deg
waya ccekk ur yelli. Yiwen n wass ad iyi-iruḥ …
–
Ala, ad as-mmeslayeɤ, a yemma. Gur-m ad kem-iffeɤ leɛqel.
–
Seg-k, ẓriɤ, ad d-isell i waṭas n yimeslayen-ik. Twalaḍ amek i
k-id-ittremmiq iḍ-nni amezwaru ? Anta cciɛa i ɛellqen yismilen-nni-inek !
i tqendurt-nni n ceɛɛala i ak-yessels baba-k ! Kukraɤ ad xelḍent snat n tɤawsiwin-a
deg yixf-is, ad yernu ad imil, deg tazwara, ɤer yismilen-nni. Maca tidmi-ya,
akka imir-a, teqqel-iyi d tiselbi ; acku ammer tezmireḍ ad teḥsuḍ s lḥif-nni
akk ara temlileḍ ɤer zdat, kečči a mmi, ahat ur tettnejliḍ ara, niɤ ala ?
–
Ur ẓriɤ ara amek armi zemreɤ ğğiɤ-kem, kemmi, a yemma ?
– Ihi, annect-a akk ini-yas-t.
– Annect-a akk ad as-t-iniɤ, azekka deg yiḍ. Ma d tura ɤas suden-iyi
deg twenza am wasmi lliɤ akken d aṭiṭuḥ mi ara iyi-d-tettmuquleḍ ttnuddumeɤ.
Yers-d fell-i yiḍes.
–
Ruḥ ad tegneḍ. Nekki ad ruḥeɤ ad awen-id-dɛuɤ merra.
Adiwenni d Gma-s
amaẓuẓ
Zdat n tewwurt n umjaḥ, tella
texxamt, ur nxus ara deg tehri ; iɤerban-is d iɛeryanen. Amjaḥ, taftilt
deg ufus-is, iteddu qbala ɤer wusu n gma-s amaẓuẓ. Yufa-t yezẓel, udem-is
yettmuqul aɤrab (lḥiḍ). Dɤa yebda yettmeslay did-s cemma-cemma, iwakken ur
yettruẓ ara deg-s naddam ma yella yeṭṭes ya.
–
Bɤiɤ ad mmeslayeɤ did-k, a gma.
– D acu i k-yekksen ?
–
Guleɤ tegneḍ.
–
Ulayɤer iḍes i win yebɤan ad yargu.
–
Tettarguḍ ɛniɤ ? Gef wacu akka ?
– Yerza-k !! Ma yella, nekki, ur fhimeɤ ara tirga-w, mačči d kečči,
ɛuddeɤ ara iyi-tent-id-issefrun.
–
Weɛrit ihi i usufeɤ ? Ḥku-iyi-tent-id ad ɛerḍeɤ, wicqa.
–
Tettextireḍ, kečči, tirga-k ? Tidak-iw, nekki, ttilint d
ayen i asent-yehwan, rnu d tilelliyin nnig-iw … D acu i
txeddmeḍ da ? Acuɤer i terẓiḍ iḍes-iw ?
– Ur tgineḍ
ara rnu ruḥeɤ-d ad mmeslayeɤ did-k cemma-cemma.
– D acu
i tesɛiḍ ara iyi-d-tiniḍ ?
– Ulac, ma yella terfiḍ ya.
– Ihi, awer timlilit !
Amjaḥ iteddu, iqsed tawwurt maca, issers, deg tɤerɤert,
taftilt-nni i d-yefkan tafat d tufsiɤt ; tafat i d-yeɤwan ɤef texxamt ;
yuɤal-d, yeqqim ɤef yiri n wusu ; deg tallast, yebda yeslafay, s llwi, i
tenyirt (ikersen) n uqcic amaẓuẓ.
– Tettarraḍ-iyi-d awal s leɛser , nekki, werğin yeqbiḥ
yiles-iw ɤer dadda. Imil, ula d nekki, ur as-ttsusumeɤ ara dima.
Amaẓuẓ,
ur nettaɤ ara awal, iqeɛɛed-d iman-is s lɛejlan.
– Ini-d : d gma-k i k-id-iyuznen ?
– Ala
ay amejṭuḥ ; mačči d netta, d yemma-tneɤ.
–
Yyah ! mačči s yiman-ik i d-tusiḍ.
– Imil
ruḥeɤ-d am umdakkel.
Irfed-d idis-is, issenta allen-is deg tid
n umjaḥ.
– Amek
ara yili win iyi-ttilin d amdakkel-iw ?
– Tɤellṭeḍ
deg gma-tneɤ …
– Ur
iyi-d-hedder ara fell-as ! Kerheɤ-t … Ul-iw yeɤcawet
fell-as. Gef
yidra-s i d-yeqbeḥ yiles-iw ɤur-k.
– Amek
akka ?
– Ur tfehhmeḍ
ara.
–
Ini-d kan wicqa …
Amjaḥ ijbed-d gma-s ɤur-s,
yezzuzen-it ; amaẓuẓ, yefka-d llwi ya :
– Iḍ-nni
n tuɤalin-inek, yegguma ad iyi-d-yas yiḍes. Kra yekka yiḍ nekki d axemmem, nniɤ-as :
« Ziɤen sɛiɤ gma-nniḍen ur d-rriɤ s lexber … »
Yenhez wul-iw s leğher mi k-id-walaɤ, deg ugrag n uxxam, tleḥḥuḍ, teqqneḍ-d tamnegt
(iseɤ).
– Aḥlil !
A d ismilen i d-lsiɤ, iḍ-nni.
– Ih, ẓriɤ-k ;
maca d bu tmanegt ya. Ẓriɤ d acu i yexdem baba-tneɤ ; yegr-ak taxatemt deg
uḍaḍ ; d axatemt ur yesɛi ara dadda-tneɤ. Ur bɤiɤ ara ad steqsiɤ hedd-nniḍen
fell-ak ; ẓriɤ kan terẓiḍ-d seg lbeɛd ; i tmuɤli-inek mi neqqim ɤer ṭṭabla
…
– Telliḍ
ɛniɤ gar yimeɛraḍen ?
–
Emmh ! ḥsiɤ ur iyi-d-twalaḍ ara , segmi d-ires imensi kečči, d tamuɤli ɤef
lbeɛd ; ur yelli kra i twalaḍ. Ḥsiɤ daɤen, ass-nni wis sin, truḥeḍ temmeslayeḍ
d baba,d ayen ilhan, maca wis tlata …
– Fakk
awal-ik.
–
Emmh ! ula yiwen n wawal n tayri ut d-yeffiɤ seg yimi-inek !
– Tegguniḍ-iyi,
ihi ?
–
Mačči d kra ! Tɤileḍ ad ɤuddeɤ dadda annect-a lemmer ur truḥeḍ ara ad temmeslayeḍ
did-s, iḍ-nni ? D acu i ufam i tmenna ? Ma yella tettcabiḍ ɤur-i, d
tidet, ur ken-izdi wayra kečči did-s.
– Wwiɤ
aṭas n ddnub deg-s.
–
Yella wakka ?
– Xersum
seg yimawlan-nneɤ. Teẓriḍ, rewleɤ ɤef uxxam.
– Ih, ẓriɤ.
Aṭas aya tura, niɤ ?
– Asmi
i sɛiɤ qrib annect-il deg leɛmer.
–
Ahh ! d aya i terriḍ d ddnub ?
– Ih,
d wa i d ddnub, i d lɛar i d-ğğiɤ.
– Asmi
i tekkreḍ ad truḥeḍ, teẓriḍ d yir i txedmeḍ ?
–
Ala ; ḥulfaɤ d yiman-iw am wakken terra-yi tmara ad ruḥeɤ.
– D
acu i yeḍran seg wassen ar ass-a, armi i terriḍ tidet-nni d leɤlaḍ ?
– Nḥafeɤ.
– D
ayen i ak-yeğğan tenniḍ-d : ɤelṭeɤ ?
–
Ala ; mačči d ayen swaswa : d ayen iyi-iğğan meyyzeɤ.
– Ihi
ur tmeyyzeḍ ara deg tazwara ?
– Meyyzeɤ,
maca … icedhiyen-iw rran-as tadimt i rray-iw uzlig.
– Am
wakken i as-tt-yerra daɤen lḥif, ɤer taggara. Armi akken, ass-a, tuɤaleḍ-d terẓa-k
tmara.
– Ala,
mačči d ayen, ur iyi-terẓa ara tmara, qqleɤ-d s abrid.
– Lḥasun
tugiḍ ad teqqimeḍ d win telliḍ ya, neɤ d win tebɤiḍ ad t-tiliḍ.
– Win tebɤa
temɤer-inu ad t-iliɤ.
Aqcic yessusem cwiṭ , dɤa yeṭṭrḍeq d imeṭṭi,
s leɛyaḍ :
– A
gma ! d win telliḍ akken ayen iɛeddan ay lliɤ tura. Ahh !
ini-d : ala ayen i ak-isneɤnan i temlaleḍ deg ubrid ? Ihi, kra n
wayen swayes teḥḥulhaḍ yella deg berra, ixulfen ayen yella da, ḥaca tirga ?
Ihi kra n wayen swayes teḥḥulfaḍ yella deg-i, ḥaca timexlelt ?
Ini-d : d acu i temlaleḍ deg ubrid yessayas ? Ttxil-k ! d d acu
i k-id-yerran ?
–
Tlelli ɤef ttnadiɤ, truḥ-iyi ; mi ttwaṭṭfeɤ dayen,
terra-yi tmara cerkeɤ ɤef medden.
–
Ttwaṭṭfeɤ da daɤen.
–
Ẓriɤ, maca ad tuɤaleḍ d akli ɤef yir ibabiten ! Da, meqqar,
tcerkeḍ ɤed yimawlan-ik.
–
Aḥlil ! S anda nruḥ d aklan ; heqqa, ur nezmir ad
nextir, ɤas ulamma, ɤef win ara necrek ?
–
D ayen i ssarmeɤ. Lḥiɤ aṭas ɤed lbeɛd armi d anda iyi-ssawḍen
yiḍarren-iw ; am wakken iga Saul mi yeḍfer akkan tiɤyal-ines, ḍefreɤ ula d
nekki acedhi-inu ; maca, anda akken, i t-tettrağu tgelda, nekki d lḥif ay
ufiɤ din. Rnu …
–
Urtezgileḍ ara abrid-ik ?
–Lḥiɤ kan ɤer zdat.
– S ttbut ? Rnu, ẓriɤ, llant tgeldiwin-nniḍen d tmura war
igelliden, i tifin.
– Anwa i k-yennan ?
–
Ḥsiɤ yes-s. Ttḥulfuɤ yes-s. Ttkenniɤ iman-iw nnig-sent, ttwaliɤ
deg yal kra.
–
A win tenɤa temɤer !
– Ahh ! ahh ! Aya d ayen i ak-id-yenna dadda-tneɤ. Ayɤer ara
iyi-t-id-talseḍ, tura, kečči ? Ammer tjemmɛeḍ siwa temɤer-nni, tili,
ass-a, ur d-terziḍ ara !
–
Ihi, tili ur sawḍeɤ ara ad ak-issineɤ.
–
Ad iyi-tessineḍ, ad iyi-tessineḍ ; din, anda akken ara k-id-afeɤ,
ad iyi- tɛeqleḍ d gma-k. Ttkenniɤ daɤen bɤiɤ ad ruḥeɤ akken ad ak-id-mlileɤ.
–
Ara truḥeḍ ?
–
Ur tefhimeḍ ara ? Ur iyi-d-tettgeḍ ara tissas kečč yakan,
akken ad ruḥeɤ ?
–
Bɤiɤ ad ak-kkseɤ aɤbel n tuɤalin, maca ma zwareɤ kkseɤ fell-ak
win n rrwaḥ.
– Ala, ala, ur iyi-d-qqar ara akka ; ala, mačči d ayen i tebɤiḍ ad
d-tiniḍ. Ula d kečči teffɤeḍ am win iruḥen ad d-yejnu, niɤ ala ?
–
Dɤa d ayen iyi-d-issekyen taẓeyt n ucrak i cerkeɤ akken.
–
Acuɤer i tekniḍ ih ? Teɛyiḍ yakk annect-a ?
–
Ala, werɛad ; maca cukkeɤ.
–
D acu i triḍ ad d-tiniḍ ?
–
Cukkeɤ seg yal kra, seg yiman-iw ; bɤiɤ ad ḥebseɤ tikli,
ad zgeɤ deg yiwen n umḍiq ; tudert yelhan swayes iyi-iweɛɛed ubabit-nni,
tesḍemeɛ-iyi … D tidet, ḥulfaɤ yes-s nezzeh, tura ;
ttwakellxeɤ.
Amjaḥ yessers aqerrut-is, yeffer tamuɤli-ines gar yifassen-ines.
– Ideg tazwara ?
–
Lḥiɤ aṭas ɤef wakal ur nettwazdeɤ ara.
– Deg tneẓruft (tiniri)
?
– Mačči d tiniri
dima ?
–
D acu i tettnadiḍ din ?
– Akka imir-a, ur
t-fhimeɤ ara ula d nekki.
– Bedd, kker ɤef wusu,
muqel ɤer ṭṭabla, tama n usummet, din zdat n tektabt-nni yettucergen akken.
– Ttwaliɤ taremmant
teldi.
– D ameksa-nni (n
yilfan) iyi-tt-id-yewwin, iḍ-nni iɛeddan ; yeqqim kraḍ n wussan ur
d-yekcim.
– D taremmant n lexla,
ih.
–
Ḥsiɤ, semmumet nnig n tesmem akkin, maca ikenna-yi Rebbi lemmer
ad ffadeɤ nezzeh ad hemjeɤ deg-s.
–
Twalaḍ ! Tura, zemreɤ ad ak-d-iniɤ : d fad-nni ay
ttnadiɤ deg tniri.
– Fad ur nettwakkas alamma tekkes-it tremmant-a tasemmamt.
–
Ala, tesseḥmal fad-nni.
–
Teẓriḍ ansa i d-tettwakkas ?
– Seg yiwen n yiger yeqqimen d asuki ; yebɛed, tikli n wass. Ulac
kra i t-id-ifergen ɤef tniri. Din, ttazzalen waman d targa ; kra n yiɛeqqayen
n lfakya tteɛlulluquen-d seg tseḍwa.
–
Anwi iɛeqqayen ?
–
Am wid n tebḥirt-nneɤ, maca, wi, n lexla. Din, teḥma tegnewt
kra i yekka wass.
–
…
– Smuzget-iyi-d ; teẓriḍ acuɤer i k-id-ttrajuɤ iḍ-a ? Fell-as
ad d-yeɤli yiḍ ara ruḥeɤ. Iḍ-a ; iḍ-a mi ara ibeddu ad ifessex … Beggseɤ-d, jemɛeɤ-d timeddasin-iw, iḍ-a.
– Amek ! ayen iwumi ur zmireɤ ad t-geɤ, ad t-tgeḍ
kečči ?...
–
Teldiḍ-iyi-d abrid, rnu mi ara d-tekkeḍ kečči aqerruy-iw,
tkeččem-iyi-d tezmert.
–
Nekki ad cerheɤ yes-k, ma d kečči ɤas ttu-yi. Ihi d acu ara tawiḍ ?
– Teẓriḍ, amaẓuẓ ur yesɛi
ara amur deg lwert. Ad ruḥeɤ ifassen-iw d ilmawen.
–
Teɤziḍ ! akken yakk axir.
–
D acu i tettwaliḍ anda akken myagren iberdan ?
–
D taferka-nni ideg ẓẓlen yimawlan-nneɤ yemmuten.
– A dadda … (aqcic yezdi lqedd-is, yekker seg
wusu ; iger-as, s ḍrafa, iɤallen i umjaḥ, am wakken teḍref taɤect-ines) :
ddu did-i.
– Anef-iyi ! anef-iyi ! ad qqimeɤ ad sebbreɤ yemma-tneɤ. Ad
tizmireḍ i yiman-is, s yiman-ik. D lawan tura. Igenni yefsex. Ruh s tsusmi.
Ahha ihi ! suden-iyi, a gma aṭiṭuḥ ; kra yellan ɤur-i d asirem tewwiḍ-t.
Jhed ! Ttu-yaɤ ; ttu-yi ! A wufan ur tettuɤaleḍ ara a gma …
Ader cemma-cemma. Aql-in ṭṭfeɤ-ak-in taftilt …
–
Yyaɤ ! ṭṭef-iyi afus alamma d tawwurt.
– Gur-k tiseddarin-nni n
uderbuẓ …
[1] Tafelwit
(ti–wa) : « tableau(x) », Amawal,
Tiẓ. Imedyazen, Paris, 1980, sb. 128.
[2] Tahregt : « inspiration », Amawal, Tiẓ. Imedyazen, Paris, 1980, sb. 102.
[3] Taklut : « peinture », Amawal,
Tiẓ. Imedyazen, Paris, 1980, sb. 113.
[4] Tadfi
(ti–yin) : « plaisir(s), Amawal,
sb.113.
[5] Ameɤrad : « univers », Amawal, sb. 129.
kab_Latn quy_Latn zho_Hans fra_Latn fra_Latn smo_Latn unk bam_Latn fra_Latn fra_Latn kab_Latn fra_Latn oci_Latn nno_Latn fra_Latn fra_Latn twi_Latn fra_Latn fra_Latn eng_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn sna_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn unk kab_Latn kab_Latn kab_Latn unk kab_Latn unk kab_Latn unk kab_Latn unk kab_Latn kab_Latn unk kab_Latn kab_Latn unk kab_Latn unk kab_Latn kab_Latn unk kab_Latn unk kab_Latn unk kab_Latn unk kab_Latn unk kab_Latn kab_Latn kab_Latn kab_Latn sag_Latn kab_Latn kab_Latn unk kab_Latn unk kab_Latn unk kab_Latn unk kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn unk kab_Latn kab_Latn unk kab_Latn unk kab_Latn kab_Latn unk kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn tpi_Latn unk kab_Latn kab_Latn unk kab_Latn kab_Latn unk kab_Latn unk kab_Latn kab_Latn kab_Latn kab_Latn unk kab_Latn unk kab_Latn kab_Latn kab_Latn unk kab_Latn unk kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn unk kab_Latn unk kab_Latn unk kab_Latn unk kab_Latn unk kab_Latn kab_Latn unk kab_Latn unk kab_Latn kab_Latn unk kab_Latn unk kab_Latn unk kab_Latn unk kab_Latn kab_Latn kab_Latn taq_Latn unk kab_Latn unk kab_Latn kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn unk kab_Latn kab_Latn unk kab_Latn unk kab_Latn kab_Latn kab_Latn kab_Latn kab_Latn unk kab_Latn unk kab_Latn unk kab_Latn kab_Latn kab_Latn kab_Latn unk kab_Latn unk kab_Latn unk kab_Latn unk kab_Latn kab_Latn unk kab_Latn unk kab_Latn unk kab_Latn unk kab_Latn unk kab_Latn kab_Latn unk kab_Latn szl_Latn kab_Latn unk kab_Latn unk kab_Latn unk kab_Latn kab_Latn unk kab_Latn unk kab_Latn unk kab_Latn kab_Latn kab_Latn unk kab_Latn kab_Latn unk kab_Latn unk kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn kac_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn unk kab_Latn kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn bem_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk nno_Latn unk kab_Latn unk kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bem_Latn kab_Latn kab_Latn sag_Latn kab_Latn unk kab_Latn bem_Latn kab_Latn kab_Latn mos_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gaz_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn knc_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn kmb_Latn unk kab_Latn kab_Latn kab_Latn kab_Latn kab_Latn unk kab_Latn lim_Latn kab_Latn kab_Latn kab_Latn kab_Latn kab_Latn unk kab_Latn hrv_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kmb_Latn kab_Latn kab_Latn kab_Latn ltz_Latn kab_Latn kab_Latn sag_Latn kab_Latn eus_Latn kab_Latn kab_Latn kab_Latn kab_Latn kab_Latn ilo_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn unk kab_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn kab_Latn unk kab_Latn unk kab_Latn kab_Latn unk kab_Latn unk kab_Latn kab_Latn unk kab_Latn kab_Latn kab_Latn kab_Latn unk kab_Latn unk kab_Latn unk kab_Latn unk kab_Latn unk kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn unk kab_Latn kmb_Latn unk kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hrv_Latn unk kab_Latn kab_Latn unk kab_Latn kab_Latn kab_Latn unk kab_Latn unk kab_Latn kab_Latn kab_Latn kab_Latn unk kab_Latn unk kab_Latn kab_Latn unk unk kab_Latn kab_Latn kab_Latn kab_Latn unk kab_Latn kab_Latn unk kab_Latn kab_Latn kab_Latn unk kab_Latn unk kab_Latn unk kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn bam_Latn kab_Latn kab_Latn kab_Latn kab_Latn mlt_Latn kab_Latn yue_Hant kab_Latn